Obavještavaju se svi zainteresirani žitelji Općine Karlobag da se mogu prijaviti za kandidata za imenovanje sudaca porotnika, kako slijedi:

**– sudac porotnik Županijski sud u Karlovcu Stalna služba u Gospiću**

Zainteresirani se mogu prijaviti u Jedinstvenom upravnom odjelu tijekom uredovnog vremena, zaključno do **03. srpnja 2023. godine**.

Sudac porotnik mora ispunjavati sljedeće posebne uvjete:
– hrvatsko državljanstvo,
– punoljetnost,
– biti dostojan obnašanja dužnosti suca porotnika.
Sudac porotnik ne smije biti član političke stranke, niti se baviti političkom djelatnošću. Sudac porotnik ne smije obavljati odvjetničku ili javnobilježničku službu kao ni poslove člana upravnog ili nadzornog odbora trgovačkog društva ili druge pravne osobe.

Sukladno članku 119. stavku 1. Zakona o sudovima («Narodne novine», broj 28/13., 33/15., 82/15., 82/16., 67/18., 126/19., 130/20., 21/22., 60/22. i 16/23.), suce porotnike predlaže Općinsko vijeće, a imenuje ih Županijska skupština Ličko-senjske županije.

 **OPĆINA KARLOBAG**